ПРОТОКОЛ № 14

от заседание на Комисия „Съдебна карта, натовареност и 
съдебна статистика” към Съдийската колегия на Висшия съдебен съвет

20 април 2017 г.
/четвъртък - 14,00 часа/

Днес, 20 април 2017 г. (четвъртък), от 14,00 часа, след приключване на заседанието на Пленума на ВСС, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
СОНЯ НАЙДЕНОВА	

Присъстват от администрацията на ВСС експертни сътрудници към комисията: Румен Митев - началник-отдел "САОД", дирекция "ИТСС"; Емилия Петкова – главен експерт в отдел „САОД”, дирекция "ИТСС”.

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва към дневния ред за днешното заседание следната допълнителна точка:
- Предложение за извършване на превод на Информационно табло на ЕС в областта на правосъдието за 2017 г. - като точка 7 от дневния ред;

ПО ДНЕВНИЯ РЕД:

1. ОТНОСНО: Извлечение от протокол № 11/13.03.2017 г. от заседание на Комисията по атестирането и конкурсите към СК на ВСС във връзка с решение на КСКНСС по протокол № 9/06.03.2017 г., т.2.
/отложена точка 3 по протокол № 13/10.04.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Приема за сведение извлечение от протокол № 11/13.03.2017 г. от заседание на Комисията по атестирането и конкурсите към СК на ВСС във връзка с решение на КСКНСС по протокол № 9/06.03.2017 г., т.2.
1.2. Изразява следното становище: С оглед на данните за натовареността на съдилищата за 2016 г. и предоставената от КАК справка за свободните длъжности „съдия“ на всички инстанционни нива комисията счита, че има възможност за съкращаване с 1 /една/ щатна длъжност за „съдия“ в следните съдилища:
- РС Сливница; РС Дупница; РС Карлово; РС Пазарджик; РС Раднево; РС Варна; РС Шумен.
- ОС Благоевград; ОС Ямбол; ОС Търговище; ОС Велико Търново; ОС Русе.

МОТИВИ: Предложението обхваща съдилища, които след съкращаване на 1 /една/ щатна длъжност за „съдия“ запазва натовареност близка, равна или е около средната за страната за съответното инстанционно ниво.
Становището на комисията е формирано след анализ на натовареността по щат, като не отчита действителната натовареност в съдилищата, свързана с командироване, продължителни отпуски, определените щатове за „младши съдии“ и незаети щатове по други причини.
Предложението не обхваща и съдилища, които след съкращаването биха останали с двама съдии, независимо от натовареността.
1.3. Изпраща решението ведно с изготвения от Г. Хаджиева - ст. експерт в отдел „САОД“ на ВСС Доклад и приложените справки на Комисията по атестирането и конкурсите към Съдийската колеги на ВСС, за сведение и по компетентност.

2. ОТНОСНО: Извлечение от протокол № 14/03.04.2017 г. от заседание на Комисията по атестирането и конкурсите към СК на ВСС относно предложение от административния ръководител – председател на Окръжен съд – Благоевград за увеличаване на щатната численост на съда
/отложена точка 4 по протокол № 13/10.04.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема за сведение извлечение от протокол № 14/03.04.2017 г. от заседание на Комисията по атестирането и конкурсите към СК на ВСС относно предложение от административния ръководител – председател на Окръжен съд – Благоевград за увеличаване на щатната численост на съда.
2.2. Приема Доклад във връзка с направеното искане от председателя на ОС – Благоевград, ведно с приложените статистически справки, изготвен от Галина Хаджиева – ст. експерт в отдел „САОД“ на ВСС.
2.3. Становището на комисията е, че не е налице „обоснована необходимост“ за увеличаване щата на съдиите в съда с 3 /три/ щатни бройки за длъжността „съдия“, по направеното искане от председателя на Окръжен съд – Благоевград.

МОТИВИ: Съгласно чл. 30, ал.2 от Закона за съдебната власт определянето на броя на съдиите в органите на съдебната власт следва да се извършва съобразно степента на натовареност. В тази връзка чл. 22, ал. 2, т. 6 от Правилата за работа на Съдийската колегия на ВСС предвижда разкриване на нови длъжности за съдии да става след анализ на отчетената степен на натовареност, с оглед преценка на необходимостта от разкриване на нови длъжности.
Данните за натовареността на Окръжен съд – Благоевград за изследвания период 2014 – 2016 г. показват средна степен на натовареност.
Във връзка с искането на председателя на Окръжен съд - Благоевград за увеличаване щатната численост на съда с 3 (три) щатни бройки за длъжността „съдия“, при увеличаване на щатната численост с три щатни бройки (при щатна численост от 14 бр. граждански съдии), то натовареността по щат на съда (с данните за делата към 31.12.2016 г.) от 14,17 бр. дела за разглеждане месечно на един граждански съдия би станала 11,67 бр. Натовареността по щат спрямо свършените дела от 11,33 бр. дела месечно би станала 9,33 бр., което би било под средната за страната.
По отношение на наведените допълнителни доводи в писмото на председателя на ОС-Благоевград във връзка с направеното искане и позоваването му на приложението на чл. 16 от Правилата за оценка на натовареността на съдиите /ПОНС/, следва да се вземат предвид последните изменения, приети на 04.04.2017 г., и по-конкретно измененията на § 11 от ПЗР от ПОНС, според който:
„(1) След изтичане на едногодишен период на приложение на Правилата Съдийската колегия в срок до 31.05.2017 г. приема анализ на данните, събрани чрез СИНС, като постановява решение, с което се произнася за достоверност на Системата за изчисляване на натовареността на съдиите.
(2) Компетентните органи по чл. 16, ал. 2 - 5 предприемат необходимите действия след приемане на решението по ал. 1 въз основа на данните от първите годишни справки за календарната 2017 година.“
Към настоящия момент е в ход изготвянето на анализ на приложението на ПОНС чрез въведената в действие Система за изчисляване на натовареността на съдилищата /СИНС/, като предмет на проверка са коректността и пълнотата на попълваните данни, а именно:
- дали са въведени всички висящи към 01.04.2016 г. дела;
- дали по новообразуваните дела след 01.04.2016 г., приключили в рамките на календарната 2016 г., са въвеждани коректно коригиращи коефициенти.
Предвид гореизложеното, преди приемане на анализа на данните от СИНС, позоваването на тях е несвоевременно.
2.4. Изпраща решението ведно с доклада по т. 2.2 и приложените таблици на Комисията по атестирането и конкурсите към Съдийската колегия на ВСС за сведение и по компетентност.

3. ОТНОСНО: Справка от отдел „Съдебни кадри“ на ВСС за свободните, заетите и обявените на конкурс щатни бройки за младши съдии в окръжните съдилища и тяхното разпределение по материи отделения, представена съгласно решение на КСКНСС по протокол № 9/06.03.2017 г., т.1

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Приема за запознаване представената справка от отдел „Съдебни кадри“ на ВСС за свободните, заетите и обявените на конкурс щатни бройки за младши съдии в окръжните съдилища и тяхното разпределение по материи отделения.
3.2. Отлага разглеждането на точката за следващото заседание на комисията.

4. ОТНОСНО: Извлечение от протокол № 13/22.03.2017 г. от заседание на Комисия „Бюджет и финанси“ на ВСС 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Приема за сведение извлечение от протокол № 13/22.03.2017 г. от заседание на Комисия „Бюджет и финанси“ на ВСС.
4.2. Изразява следното становище относно Системата за изчисляване на натовареността на съдиите:
ВСС вече е одобрил с решение по протокол № 46/15.12.2016 г. проектно предложение до Управляващия орган на Оперативна програма „Добро управление“ за изпълнение на проект „Въвеждане на система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване на ефективността на работата им" и се очаква одобрение от Управляващия орган за сключване на Договор за предоставяне на безвъзмездна финансова помощ за изпълнението на проекта. Дейностите по проекта са предвидени в изпълнение на мерки 3.2.1, 3.2.2, 3.2.3 и 3.4.7 от Пътната карта за изпълнението на Актуализираната стратегия за продължаване на реформата в съдебната система.
4.3. Изпраща становището по точка 4.2 на Комисия „Бюджет и финанси“ на ВСС за сведение и по компетентност.

5. ОТНОСНО: Писмо-становище изх. № 11-111/03.04.2017 г. от председателя на Районен съд – Габрово относно искане за разкриване на нова щатна бройка за съдия в РС-Габрово /вх.№ ВСС-3340/11.04.2017г./

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

5.1. Приема за сведение писмо-становище изх. № 11-111/03.04.2017 г. от председателя на Районен съд – Габрово относно искане за разкриване на нова щатна бройка за съдия в РС-Габрово /вх.№ ВСС-3340/11.04.2017г./
	5.2. Възлага на отдел „САОД“ на ВСС във връзка с писмото-становище по т. 5.1 за следващото заседание на комисията да бъде подготвена справка за натовареността на съда за тригодишен период, включваща информация за натовареността по щат, действителната натовареност, обявени конкурси и заети магистратски длъжности, промяна на щатната численост, командироване магистрати от/в съда.
	5.3. Изпраща решението на отдел „САОД“ на ВСС за сведение и изпълнение.

6. ОТНОСНО: Писмо изх. № 236/06.04.2017 г. от и.ф. председателя на Специализирания наказателен съд относно изменението на шифри в Системата за изчисляване на натовареността на съдиите /СИНС/ /вх. № ВСС-3442/11.04.2017 г./

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

6.1. Приема за сведение писмо вх. № ВСС-3442/11.04.2017 г. от и.ф.председателя на АСНС.
6.2. Приема представения доклад относно отстраняване на технически пропуск в приложение № 2.3 към ПОНС в група 2, колоната за АСНС, приложен към материалите за днешното заседание.
6.3. Допълва описанието на шифрите, влизащи в Група 2 на Приложение № 2.3 към Правилата за отчитане на натовареността на съдиите, като в полето за АСНС се вписва код 7210 от номенклатурата на статистическите кодове по наказателни дела.
6.4. Указва на разработчика на СИНС и на ЦСРД да активира за АСНС код 7210 в група 2 на приложение 2.3 към ПОНС.
6.5. Изпраща решението по т. 3 на и.ф.председателя на АСНС за сведение, а решението по т. 4 - на разработчика на СИНС за изпълнение.
6.6. Да се отрази корекцията по т. 1 в съответните материали, публикувани в раздела на комисията в интернет сайта на ВСС.

7. ОТНОСНО: Писмо изх. № С-118/03.04.2017 г. от председателя на Окръжен съд – Монтана относно отчитане на натовареността на съдии, по отношение на които е определен по-нисък процент на натовареност по препоръка на здравните органи. /вх. № ВСС-4320/11.04.2017 г.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

7.1. Приема за сведение писмо изх. № С-118/03.04.2017 г. от председателя на Окръжен съд – Монтана относно отчитане на натовареността на съдии, по отношение на които е определен по-нисък процент на натовареност по препоръка на здравните органи. /вх. № ВСС-4320/11.04.2017 г.
7.2. Да се изпрати писмен отговор на председателя на ОС-Монтана, че въпросът е обсъждан на среща, проведена на 27.03.2017 г. между комисията и управителя на фирмата-разработчик на СИНС, като този вид обстоятелства ще бъдат взети предвид при изготвяне на анализа по § 11, ал. 1 от Правилата за оценка на натовареността на съдиите.

8. ОТНОСНО: Писмо изх. № РД-21-ВСС-160/13.04.2017 г. от председателя на Софийски градски съд във връзка с решение на КСКНСС по протокол № 11/27.03.2017 г., т.9

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

8.1. Приема за сведение писмо изх. № РД-21-ВСС-160/13.04.2017 г. от председателя на Софийски градски съд във връзка с решение на КСКНСС по протокол № 11/27.03.2017 г., т.9
	8.2. Изпраща писмен отговор на председателя на Софийски градски съд, с който го уведомява, че на среща, проведена на 27.03.2017 г. между комисията и управителя на фирмата-разработчик на СИНС въпросът е обсъден и е поет ангажимент от страна на управителя да бъде въведена нова функционалност в СИНС във връзка с поставения проблем.

9. ОТНОСНО: Писмо изх. № С-134/11.04.2017 г. от председателя на Окръжен съд – Монтана относно разпределяне на случаен принцип на членовете на съдийските състави /вх. № ВСС-5507/2017г./

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

9.1. Приема за сведение писмо изх. № С-134/11.04.2017 г. от председателя на Окръжен съд – Монтана относно разпределяне на случаен принцип на членовете на съдийските състави / вх. № ВСС-5507/17г./
9.2. Изпраща запитване до „Смарт систмес 2010“ ЕООД за предоставяне на информация относно техническите възможности за решаването на поставения от председателя на ОС – Монтана въпрос.

10. ОТНОСНО: Предложение за извършване на превод на Информационно табло на ЕС в областта на правосъдието за 2017 г.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

	10.1. Възлага на дирекция „Международна дейност“ на ВСС да извършат необходимите действия с оглед в следващо заседание на комисията да бъде предоставен превод на български език на пълния доклад на Информационното табло в областта на правосъдието за 2017 г.
	10.2. Изпраща решението на дирекция „Международна дейност“ на ВСС за сведение и изпълнение.

ПРЕДСЕДАТЕЛ
					НА КСКНСС:               /п/
								КАЛИН КАЛПАКЧИЕВ